O firmă din Cluj, obligată să restituie Agenției pentru IMM-uri colosala sumă de… 0,0057 lei.
O firmă din Cluj trebuie să restituie Agenției pentru IMM-uri 0,0057 lei. Patronul așteaptă acum ca Agenția să îi restituie restul de 0,9943 lei. Acestea sunt regulile pe fondurile europene, explică directorul Agenției.
Să vezi și să nu crezi! O firmă din Cluj e obligată să restituie Agenției pentru IMM-uri colosala sumă de… 0,0057 lei.Prin ordin de plată chiar! E vorba de o sumă rămasă neutilizată dintr-un microgrant. Reprezentanții agenției au solicitat CA sumă să fie returnată cât mai repede, doar că tehnic vorbind, nu se poate vira această sumă pentru că nu există o subdiviziune a unui ban. Așa că patronul firmei a plătit 1 leu și acum așteaptă CA Agenția pentru IMM-uri să îi vireze restul de 0,9943 lei. Ca să nu rămân în pierdere, spune clujeanul.Mircea Miheștean, director Agenția pentru IMM-uri Cluj: “Asta face parte din procedurile de lucru pe fondurile europene. Noi le-am transmis beneficiarilor să aibă grijă ca atunci când își cheltuie bugetul alocat din proiect să își treacă cheltuielile doar un pic mai mari astfel încât să nu rămână niciun bănuț în cont. Pentru că fiecare bănuț care rămâne din program trebuie restituit finanțatorului. Acum, e adevărat! Pare aberant și penibil ca o firmă să fie nevoită să restituie câțiva bănuți, dar din păcate acestea sunt regulile pe fondurile europene.".